Nariadenie Slovenskej národnej rady č. 6/1944 Zb. n. SNR zo 6. septembra 1944 o úprave školstva a bohoslužovnej reči nemeckej a maďarskej národnostnej menšiny
6.
Nariadenie Slovenskej národnej rady
zo dňa 6. septembra 1944
o úprave školstva a bohoslužobnej reči nemeckej a maďarskej národnostnej menšiny.

Slovenská národná rada sa usniesla na tomto nariadení:

§ 1.
Dňom nadobudnutia účinnosti tohto nariadenia zrušujú sa nemeckej a maďarskej národnostnej menšine na Slovensku školy všetkých kategórií a stupňov, okrem ľudových škôl, zriadených do dňa 6. októbra 1938.

§ 2.
Dňom nadobudnutia účinnosti tohto nariadenia zakazuje sa vykonávať bohoslužby v tých sboroch cirkví štátom uznaných a recipovaných v nemeckej a maďarskej reči, v ktorých sa zaviedly po 6. októbri 1938.

§ 3.
Nedodržanie ustanovení tohto nariadenia je priestupkom, ktorý sa tresce zavretím do 6 mesiacov a peňažitou pokutou do 100.000 korún.

§ 4.
Toto nariadenie prevedie Povereníctvo Slovenskej národnej rady pre školstvo a národnú osvetu so zúčastnenými povereníctva Slovenskej národnej rady.

§ 5.
Toto nariadenie nadobúda účinnosť dňom vyhlásenia.
Slovenská národná rada.

Poznámky

Citované podľa 
Školské zvesti : publikačný orgán povereníctva SNR pre školstvo a osvetu. 15. júla 1945, roč. I., sošit 1.-4., s. 4.

Licencia 
Ako text právneho predpisu nespadá pod ochranu podľa autorského zákona podľa § 7 ods. 3 písm. b) Zákona č. 618/2003 Z. z. zo dňa 4. decembra 2003 o autorskom práve a právach súvisiacich s autorským právom (autorský zákon) v znení neskorších predpisov.

 1944/6